Ucraina numește un nou comandant pentru frontul din Donețk, în încercarea de a opri înaintarea rusă
Armata ucraineană a confirmat sâmbătă înlocuirea comandantului Grupului Operativ Tactic responsabil cu frontul din regiunea estică Donețk, generalul Oleksandr Luțenko, cu generalul Oleksandr Tarnavski, în cadrul măsurilor menite să îmbunătățească situația trupelor din apropierea orașelor strategice Pokrovsk și Kurahove, unde forțele sale se retrag de pe o serie de poziții pentru a nu fi încercuite de trupele ruse, transmite agenția EFE preluată de Agerpres.